LidanRubinov/Halacha-QA huggingface dataset:
שאלה: תשובה: אם אני חוזרת על חטאים שוב ושוב בלי הפסקה, בלי יכולת להתחייב לה - איך אני אמורה לעשות תשובה, אם אין תשובה בלי קבלה לעתיד? אני מתחרטת ומצטערת, אבל בכל זאת לא מפסיקה.
תשובה: מקובלנו כי  האמור אחטא ואשוב אין מספיקין בידו  דהיינו מי שמלכתחילה עושה תשובה על מנת לשוב לאותו החטא תשובתולא תתקבל. אם נדייק נראה כי התשובה נדחית רק אם מלכתחילה החוטא מתכנן לשוב לסורו, אולם אם באמת ובתמים הוא מקוה להפסיק אלא שהוא נכשל בדיעבד - גם אלף פעמים - תשובתו מתקבלת. במילים אחרות, הנסיון להפסיק לחטוא הינו קשה ביותר, במיוחד אם מדובר בחטא שהפך להרגל. לכן, כששבים בתשובה קשה להיפטר באחת מכל ההרגלים השליליים שלנו ולהפוך לצדיקים. לפיכך, בשעת התשובה עליך לקבל על עצמך שני דברים: א. לא להתייאש - תאמיני בעצמך שיום יבוא ותצליחי לשנות את הרגליך. גם אם לא מחר, ואולי אף לא בשנה הקרובה, בע"ה יגיע יום שתצליחי להשתנות ולתקן. ב. להתקדם - כטבעו של תיקון יש עליות ומורדות. ייתכן ונפלת פעם או פעמיים, אך חשוב תמיד לנסות לתקן מעט. אין צורך לקום למחרת ולהיות בן אדם אחר, אך יש צורך לנסות כל פעם להמעיט בחטא, למתן אותו, לעדן אותו עד לנצחון מלא בע"ה. גמר חתימה טובה, אביאל
שאלה: הכוונה- רבנים: הרמח"ל מביא במסילת ישרים את המשל על המבוך שבו ישנם אנשים שעברו כבר את המבוך ולכן יכולים לתת הכוונה לאותם אלה שעדיין עמוק בפנים. אבל הרי לכל אדם יש מבוך שונה בחיים, איך רב או כל אדם אחר יכול לכוון אותי בהתמודדיות שהוא כלל לא היה שייך אליהן? במיוחד אדם גדול, שההתמודדיות שלו שונות לחלוטין משלי. לחיים ולההתמודדיות של האדם הפשוט אין נגיעה בחיים של אנשים שנקודת הפתיחה שלהם גבוהה בהרבה. אבל אם הם לא יעזרו, אז מי כן?
תשובה: בשאלתך יש המון אמת. אם נקצין אותה נוכל לערער על כל מוסד הייעוץ והעזרה. הרי כל אדם חווה את חייו באופן שונה מחברו ולפיכך בהגדרה לעולם לא יכול אדם להתייעץ או להיעזר בחברו. התשובה היא אפוא, כי בכדי לייעץ אין צורך לעבור ממש את כל החוויות של האנשים בעולם. הכשרון הנדרש לייעוץ הוא היכולת להיות מספיק רגיש ועדין כדי להיפתח למצוקות ומקומות של אחרים. לדוגמא, הכשרון הנדרש ממורה איננו רק הידיעות והתובנות שבמוחו אלא גם היכולת להתחבר לתלמידיו ולהעביר להם את המסר באופן שיהיה מובן להם. כך גם לגבי הרב, הוא איננו נדרש ממש לחוות את כל מצוקות האנשים שמתייעצים עמו, אך עליו להיות רגיש ומקשיב בכדי להבין באמת את עומק הצער והמצוקה. במילים אחרות, ישנם רבנים עם ידיעות עצומות אשר כשרון הייעוץ שלהם מועט כיוון שהם לא באמת מצליחים לחוש את מצוקת הנצרך ולרדת לעומק מקומו באשר הוא שם. לחלופין, ישנם גם אנשים שאינם רבנים וניכנו בכשרון של הבנת מצוקות הזולת. לסיכום, ישנם רבנים עם עדינות ורגישות נפשית המאפשרת להם להתחבר ממקומם הגובה גם למצוקותיהם של אנשים במקומות נמוכים. כשרון זה מאפשר לרב לייעץ גם בלי שהוא חווה באופן ממשי את מצוקותיו של המתייעץ. אביאל
שאלה: מתנה שניתנה בראש השנה: לכב הרב נודה באם תעזור לנו בפתרון סוגיה הבאה: ביום ב של ראש השנה הגענו לאחי שגר ברחוב שלנו. אצלו התארחו חברים משותפים קרובים מאוד, שאנו מכירים כבר הרבה שנים, שאינם שומרים שבת עדיין. הם דחפו לידיי במפתיע שטר של כסף ומסגרת תמונות דיגיטלית כמתנה לראש השנה. ניסיתי להתחמק מהכסף, אך זה לא הצליח, ונאלצתי לקחת (אילו לא הייתי לוקחת, אני בטוחה, שהייתי מעליבה את האנשים הטובים בצורה קשה, והם לא היו יורדים לסוף דעתי, מדוע לא לקחתי). שמתי את השקית עם המתנות על מדף אצל אחי ואמרתי, שאני אאסוף את המתנה במוצ"ש, וכך עשיתי. השאלה היא, האם מותר לנו להשתמש בכסף? בברכת שנה טובה וגמר חתימה טובה, בריאות ונחת מבנים, ר.
תשובה: אף שאת צודקת שאין לתת מתנות בחג, ובעיקר לא מתנות שהן מוקצה - המתנות לא נאסרו, ומותר לכם לקחת את הדברים. וגמר טוב
שאלה: טיפות אופטלגין ביום כיפור: אשתי סובלת מאוד ממיגרנה ביום כיפור. האם מותר לה לצרוך טיפות אופטלגין במהלך יום כיפור על מנת להפיג את המיגרנה איתן.
תשובה: וברכת ד  אם זה מיגרנה קשה אפשר לקחת טיפות אופטלגין. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: מעשר: לרב אני חייל משוחרר והשאלה שלי היא הם אני צריך לתת מעשר ממענק השיחרור?
תשובה: וברכת ד  השאלה היא האם יש לך כדי פרנסתך, אז נותנים מעשר כספים, אולם אם אין לך פרנסה קבועה אינך חייב אלא במצוות צדקה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות שוקולד: האם יש כשרות על שוקולד מתוצרת איטליה בשם sweet moments? מדובר על דגנים מצופים שוקולד חלב.
תשובה: אין לצרוך מוצר שלא נושא ציון כשרות. יש מקומות בעולם שלא מציינים על גבי המותר את הכשרות ובדרך כלל אנשי המקום מכירים את המוצרים הללו. נראה שמוצר זה מיוצר באוסטרליה, שלחתי שאלה לגוף הנותן כשרות שם אבל טרם קיבלתי תשובה לגבי מוצר זה.
שאלה: שאלה דחופה: אני סובלת מתופעה שגורמת לכאבי מחזור עזים במיוחד. פעם אפילו הגעתי למיון עם הקאות. ראיתי שמישהו שאל כאן האם ניתן לקחת אופטלגין בטיפות למגרנות קשות ונענה בחיוב. שאלתי היא, האם מותר לקחת את הטיפות כשהכאב הוא עוד קל על מנת לנסות לא להגיע לכאבים החזקים. וחתימה טובה.
תשובה: אני מבין שמדובר בטיפות שאין בהם ערך תזונתי אלא שהן מונעות כאבים. הדבר אפוא מותר.
שאלה: צום ביום כיפור ליולדת: ם עלי לצום ביום כיפור? רני מיניקה והתינוק לא עולה טוב במשקל הוא שובר עקומות גדילה
תשובה: אם הצום ימנע בעד הילד מלינוק כראוי - אל תצומי. על כן, תתכונני לצום (שתיה, מזגן, פירות) ותתחילי לצום, וכשתראי שאין לך מה להעניק לו - שתי ככל שתצטרכי. ושנה טובה
שאלה: צום יום הכיפורים: אני שואלת בשם אחותי שלצערי חולה במחלת הסרטן מלפני קצת יותר משנה, יש לה סוג נדיר העמיד בפני טיפול כימי וכרגע מטופלת בכדורים ביולוגים הגורמים לתאים למות או להרדם. המחלה כרגע רדומה וכולנו תקווה שהשפעת הכדורים תהיה עפנ שנים רבות והמחלה לא תלמד לעקוף את פעילות הכדור,בימים אלו היא מרגישה טוב למעט תופעות קטנות לוואי של הטייפול, היא חייבת ליטול כל יום בצהרים את הכדור עם אוכל, אסור לה לפספס יום. שאלתנו האם מחויבת בצום והאם יכולה ליטול את הכדור עם מזון כחולה האונקולוג המלווה שלה אינו שומר מצוות ולכן נשמח לקבל את תשובתכם
תשובה: במצבים כאלה אי אפשר לומר שמותר לה ליטול את הכדורים, אלא שחובה עליה ליטול את הכדורים - כדי להתאושש. ההלכה מצווה לעשות את מה שהקב"ה אמר. על מי שההלכה מצווה לצום - חובה לצום  על מי שההלכה אומרת שהוא חייב שלא להסתכן - ההלכה אומרת שהוא חייב שלא להסתכן.
שאלה: צום ביום זיכרון לאב: אבי נפטר בחג סוכות לפני 13 שנים במשך כל השנים קיבלנו עלינו ( הבנים במשפחה ) לצום בערב חג. היות ויום זה עמוס בהכנות הן לחג והן לסוכה דבר המקשה עלינו לצום האם כדאי להקדים את הצום ליום יג בתשרי ( אין הפרש של שלושה ימים מכיפור ) או בכל זאת להמשיך וצום בערב חג עד לאחר הקידוש?
תשובה: לגבי הצום ביום פטירת אביך. המנהג לצום ביום פטירת ההורים הביא הרמ"א, וכן נהגו הרבה מהאשכנזים להקפיד בכך. אך נפסק שלא צמים בין יו"כ לסוכות משום שמחת המועד. זו לשון הרמ"א על השולחן ערוך אורח חיים הלכות יום הכפורים סימן תרכד סע  ד: "ואוכלים ושמחים במוצאי יום הכיפורים, דהוי קצת יום טוב (טור מהרי"ו וא"ז). אין אומרים תחנות ולא צו"ץ מיום כפור עד סוכות". ובמגן אברהם (שם סק"ז) כתב שאין מתענים בהם אפילו ביום שמת בו אביו או אמו לפי שבאותו הזמן נשלם בית המקדש שבנה שלמה המלך ע"ה. והביא דבריו בכף החיים (סימן תרכד ס"ק לג). אך כתב על זה מרן הרב עובדיה יוסף שליט"א בגיליון הספר וזה לשונו "זה אינו לדעת מרן כמו שכתב בשו"ת ויען משה סימן פז, ועוד. וכן פסק הילקוט יוסף מועדים הערות הלכות סוכה אות ב ולכן למעשה אשכנזים נוהגים שלא לצום ויש מהספרדים שכן צמים בימים הללו. לעניין ההקדמה במספר ימים, אם הדבר קשה ומכביד במיוחד, ניתן להקדים את הצום אף קודם לכן. בברכת גמר חתימה טובה, הלל מרצבך
שאלה: חופה למי שלא נימול: כבוד הרב הכרתי מישהו והתחלנו לצאת הוא חשף בפני עובדה שאני פשוט לא יכולה להתעלם ממנה ורציתי לשאול אותך בנושא הבחור יהודי אמו יהודיה עולה ברית המועצות והוא חשף בפני שבילדותו לא קיים את מצוות ברית המילה אין בכוונתו בגיל 25 לקיים את מצווה זו מה ההלכות בנושא? האם אוכל להמשיך להיות איתו בקשר? אם הולך להיכנס איתו תחת חופה וקידושין? מה משמעות של הדבר בקיום יחסי המין לאחר החתונה? או האם בכלל כלפי זה נחשב כאילו אני עם גוי??? בבקשה ענה לי.
תשובה: יהודי שלא נימול אינו גוי. הוא יהודי שלא נימול. הוא יהודי שלא כרת את הברית עם הקב"ה. לכן, כתב הרב קוק שאין להעמיד לו חופה בשל העובדה שהוא מסרב לבטא את העובדה שהוא חלק מעם ישראל. ואולי תצליחי להוביל אותו לעשות את המצווה המיוחדת הזו?
שאלה: הריון בסימן שאלה: אני נמצאת בטיפולי פוריות מזה שנה, ביום שני ה-2.9 עברתי שאיבה וב-4.9 (ערב ראש השנה) עברתי החזרה של שני עוברים. הוזמנתי לבדיקת דם להריון ביום ראשון שלאחר יום הכיפורים. איני יודעת כיצד לנהוג בנוגע לצום היות ולא ברור עדיין אם נקלטתי. מצד שני, היות ואנחנו מאוד מתקשים להשיג הריון, אני מאוד מאוד מאוד חוששת לסכן אותו באיזושהי צורה. לתשובתך בהקדם אודה, רחלי
תשובה: ובאיחולים להצלחת ההריון. מצד הדין   גם מעוברת צריכה לצום, ובוודאי כאשר יש ספק אם יש הריון. אדרבה, זכות הצום יכולה רק להועיל להיכנס להריון וללדת. החשש לנשים בהריון הוא, שהצום עלול לעשות צירים מוקדמים ולהביא ח"ו להפלה, אולם גם חשש זה נתון במחלוקת גדולה בין הרופאים והרבנים. אצלך, החשש הזה לא קיים. בגלל הספקות שלך, עדיף שתישארי בבית ממוזג, תנוחי ולא תלכי לבית כנסת. כל זה בתנאי שאת אישה בריאה ואין לך בעיות מיוחדות בצום. אולם, אם את חלשה וצום גורם לך לבעיות (בלי קשר להריון)   את יכולה לשתות ב"שיעורים" (כ 30 סמ"ק בהפרשי זמן של לפחות 10 דקות). אולם רק אם קיים חשש אמיתי. גמר חתימה טובה, בריאות ושמחה.
שאלה: חולה שאין בו סכנה: רציתי לשאול מה הדין במקרה של חולה שאין בו סכנה(גרון שיעול חום גבוה) ביום הכיפורים. כאשר הוראת הרופא המפורשת היא שצריך לקחת תרופה כלשהיא וע"מ לקחת את התרופה חייב לאכול. האם יכול לאכול ולקחת התרופה?.ואם כן מה הסייגים? וברכת חתימה טובה לכבו הרב
תשובה: את התרופה ניתן לקחת, וכדאי למעט ביום כיפור. כלומר, סמוך לתחילת הצום לקחת את התרופה של הלילה, ואת של יום המחרת לקחת אחרי סיום הצום. ייתכן, שתישאר עדיין פעם אחת שצריך לקחת תרופה ביום עצמו (אע"פ שיש רופאים האומרים שלא קורה דבר אם מדלגים פעם, ואפשר להשלים את הפעם הזאת בלילה מאוחר). במקרה כזה לוקחים התרופה עם מעט מים שאינם טעימים (שמים מלח או דבר מר אחר במים) עם התרופה. הכמות היא כ30 סמ"ק. בריאות ושמחה.
שאלה: תחילת הצום וקבלת שבת: כבוד הרב, השנה תחילת הצום יום כיפור יוצא ביום שישי. רציתי לברר מה עושים לגבי קידוש וקבלת שבת. האם עושים קידוש במהלך סעודה מפסקת? גלי
תשובה: במקרה שיום הכיפורים חל בשבת לא עושים "קידוש" על יין כלל וכלל. גמר חתימה טובה
שאלה: מזוזה: כבוד הרב! בביתנו השכור נפלה מזוזה מדלת כניסה. איזה ברכה עלינו לקרוא על מנת לשים את המזוזה בדלת הכניסה? האם צריך לעשות משהו נוסף לפני שמדביקים את המזוזה בחזרה? גלי
תשובה: יש דעות בפוסקים האם מברכים על החזרת מזוזה ולמעשה מספק מחברים שוב את המזוזה מבלי לברך, ואין צורך בדבר נוסף. אייל משה
שאלה: הריון בסימן שאלה: אני נמצאת בטיפולי פוריות מזה שנה. ביום שני ה-2 9 עברתי שאיבה וביום רביעי ה- 4 9 (ערב ראש השנה) עברתי החזרה של שני עוברים. הוזמנתי לבדיקת דם להריון ביום ראשון 15 9 שלאחר יום הכיפורים. שאלתי היא כיצד עליי לנהוג ביום הכיפורים. מצד אחד ההיריון בסימן שאלה, אולם מצד שני, אנחנו מתקשים מאוד להשיג את ההיריון ולכן אני מאוד מאוד חוששת לסכן אותו באיזושהי צורה. אודה לתשובתך בהקדם, רחלי ד"א, אני יודעת עד כמה זה רלוונטי אם בכלל, אבל אציין בכל זאת שאני אדם חילוני מאמין.
תשובה: לשואלת: באופן עקרוני אישה מעוברת חייבת לצום אבל במה שנוגע בנסיבות המיוחדות שלך ועד כמה זה משמעותי רפואתי אני מציע לפנות למכון פוע"ה המתמחים בעניין בטל: 6515050 ירושלים. הרב אריה שטרן ראש מכון הלכה ברורה
שאלה: חולה שאין בו סכנה: לעניין חולה שאין בו סכנה ביום הכיפורים, אשר יש לו הוראת רופא מפורשת שצריך לאכול ביום הכיפורים כדי לקחת תרופה,האם מותר לו לאכול לשם לקיחת התרופה?.ואם כן מה הסייגים? ובפרט,האם ניתן לקחת את התרופה בשתיית מים? וחתימה טובה.
תשובה: לך חולה שאין בו סכנה אינו רשאי לא לאכול ולא לשתות ביום כיפור. ניתן לדעה המקילה (ולענ"ד) לבלוע כדורים ללא מים או לדלג על כדורים באותו היום גמר חתימה טובה דוד לוי 098987548
שאלה: השתתפות מחללי שבת בעשיית יין ביתי: מישהו שיש לו יקב ביתי ולשם עשיית יין הגיעו הנכדות למעלה מגיל מצוות בנות עשרים בערך ועשו יחד יין, הבנות חילוניות (נוסעות בשבת.)וכו מה דין היין לשתיה?
תשובה: צריך לדון בשתי נקודות: 1. גוי אינו פוסל את היין כל עוד הוא לא נפרד מקליפות וזגים, אחר כך הוא פוסל את היין רק כאשר הוא נוגע ביין עצמו או מזיז כלי פתוח עם יין או פותח ברז של חבית. יין לא עושים ביום אחד, בדרך כלל דורכים את הענבים ורק לאחר 7-10 ימים מפרידים את היין מהקליפות והזגים. כך שיתכן שהפעולות שהן עשו בכלל לא הוי פעולות שגוי פוסל בהם את היין. לכן כדי לדון בשאלה זו אנו צריכים לדעת בדיוק מה הם עשו. 2. יהודי מומר (שהמיר את דתו להיות נוצרי וכ ) כן פוסל את היין. אבל לא ברור שנפסק להלכה היום שיהודי חילוני דינו כגוי לעניין הזה. יש בזה מחלוקת גדולה בין פוסקי זמנינו. יש אומרים שליהודים הללו יש דין של תינוק שנשבה ולכן הוא לא פוסל את היין ויש אומרים שיש לו דין של מומר ממש. גם צריך לדון על איזה יהודי מדובר וברור שלדתל"ש יש דין יותר חמור כי הוא שנה ופירש. למעשה אנו צריכים לדעת פרטים יותר מדויקים כדי להכריע סופית האם היין נפסל או לא.
שאלה: צום יום כיפור: אני בת 28 בהריון שני שבוע 37. חצי הריון ראשון סבלתי מהקאות מרובות ומאיבוד משקל גבוה ובחצי השני משבוע 32 אני עם מיעוט מי שפיר ולכן גם הייתי מאושפזת מס פעמים בהריון בסיכון ומאז אני עדיין במעקב כל יומיים של המיעוט מי שפיר. שאלתי היא כזאת: כיצד עלי לנהוג ביום כיפור? ראשית בשל ההריון אני עם לחץ דם נמוך ודופק מהיר ובשעה שאני לא אוכלת ולא שותה אני חווה תחושה עד כדי עילפון. שנית, בגלל המיעוט מי שפיר שבו אני נמצאת אני צריכה להקפיד עוד יותר על השתייה(כך נאמר לי בבית חולים). אשמח לתשובה מהירה, מירב
תשובה: כל מה שאמרו לך הרופאים - לעשות. זו המצווה שלך השנה. וגמר טוב
שאלה: שבת בטבע: אני מתכנן ללון בחיק הטבע בשבת. אני מניח כי הנושא רחב, לכן אשאל רק שאלה אחת - כיצד נערכים לעשיית צרכים במצב זה? מראש. כתיבה וחתימה בספר החיים.
תשובה: שבת בטבע לענין פרטי: דברים כ"ג:14: "ויתד תהיה לך, על-אזנך  והיה, בשבתך חוץ, וחפרתה בה, ושבת וכסית את-צאתך" כמו בכל דבר הנוגע לשבת   יש להכין מראש. במקרה זה, "שירותי קומפוסט": חופרים בור מראש ומכינים לידו ערמה גדולה מאוד של עלים יבשים וכיוצא באלה ובמידת הצורך מכסים בעלים. צריך גם לדאוג לפרטיות צניעות, כמובן. (התשובה ניתנה מהרבנית שושנה בובליל) רבני ורבניות בית הלל עונים לשו"ת גם בפייסבוק -
שאלה: צום יום כיפור: לאשתי גילו אתמול אבנים בכליות דבר שמאוד מכאיב ולכן הטיפול שלה זה לשתות המון בליווי כדורי הרגעה על מנת להוציא את האבנים בדרך השתן.השאלה היא?? היא רוצה בכל מצב לצום האם עדיף שהיא תשתה ותעביר את הצום או שלא ולחכות עד שהכאב תהפוך לבלתי נסבל ואז לפעול??(מים אולי בי"ח) אני קצת אבוד
תשובה: לשואל: נראה לי שעדיף לשתות פחת מכשיעור דהיינו פחות מ40 מ"ל בכל 9 דקות. בברכת גמר חתימה טובה הרב אריה שטרן ראש מכון הלכה ברורה
שאלה: עין הרע: הרב. עד לפני ימים ספורים הייתי בקשר עם בחורה שבאמת ראיתי בה את אישתי לעתיד. סיפרתי על הקשר גם לאימי. בראש השנה שהיה לאחרונה, היינו כל המשפחה ביחד, ואימי סיפרה את זה לדודה שלי, עד שזה התגלגל מפה לאוזן והגיע למצב שאני פשוט מגיע אחרי תפילה לבית ושומע את כל המשפחה המורחבת מדברת על הקשר שלי, וכבר מתחילים לבנות "בניינים באוויר"- חתונה, איפה תהיה, כמה זמן וכו. באותו רגע חששתי מעין הרע, ופשוט ביקשתי מה באותו רגע שזה דבר שלא היה תלוי בי(כי לא אני סיפרתי) ובבקשה שלא יהיה פה עין הרע. באמת שהכל היה מושלם עם הבחורה שיצאתי איתה, היא ממש רצתה שאני אבוא אליה אחרי ראש השנה לבית ובאמת נהנו והכל היה טוב, (ההורים שלה אפילו ממש חיבבו אותי,לפחות כך אני חושב.). יום למחרת, היא התקשרה ואמרה שהיא לא מרגישה "שזה זה" ואמרה שבאמת אני בחור מקסים, וכו. סגרנו את זה באמת יחסית בצורה טוב- למרות שלי עדיין זה מאוד קשה. האם באמת היה פה סוג של עין הרע, כי באמת שהכל היה 100 והיה כבר דיבורים של המשך הקשר ובדיוק זה בא. אני חייב לציין, ששאלתי אותה אם היה סיבה כלשהי (פגעתי בה, יצאתי חסר טקט, לא התייחסתי כראוי וכו ), והיא אמרה שבאמת שלא,אלא פשוט שהיא מרגישה ש"זה לא זה". אז באמת רציתי לשאול את הרב אם באמת היה פה עין הרע,? או שעין הרע זה מושג שאנחנו לא ממש מבינים ואין לו קשר לסיפור.
תשובה: יש שתי עובדות חשובות בסיפור הכואב הזה: א. המשפחה דיברה. ב. הבחורה נפרדה. אין לנו שום הוכחה, וממילא גם שום סיבה, לטעון שיש קשר בין שתי העובדות. בשל כך, טוב יותר להתעלם מנושא עין הרע, לתת אמון בבחורה שהיא אכן לא הרגישה ש"זה - זה"  לתת אמון בעצמך שהדבר לא נבע מסיבות התלויות בך אלא שאפשר שאתם באמת לא מתאימים - ולחתור לטוב, להתקשר במישהי אחרת, וללמוד אותה ואותך ביחד, וכך לבנות בית ישראל. ושמחנו בשמחות גמר טוב
שאלה: נטילת לולב  זימון נשים: מה הדין לגבי נטילת לולב לנשים? חייבות? מנהג שכדאי לקחת על עצמן.? והאם אישה צריכה לקנות לעצמה 4 המינים? האם נשים חייבות בזימון? בנים משלימים זימון ללנשים? בנות מזמנות גם כשגבר נמצא? וגמר חתימה טובה.
תשובה: נטילת לולב לנשים: כידוע נשים פטורות ממצוות עשה שהזמן גרמן. לכן אשה פטורה מנטילת לולב. היא יכולה ליטול, לפי מנהג האשכנזים תיטול ולפי מנהגי הספרדים יש מחלוקת. עד לפני דור אחד נהגו על פי החיד"א וסיעתו (שכך פסק בעקבותיו הראשון לציון   הרב עוזיאל, וכך פסקו תלמידיו: הרב חים דוד הלוי, הרב דוד שלוש   רבה של נתניה, ועוד) שאשה יכולה ליטול לולב אולם הרב עובדיה יוסף הפך את הקערה על פיה, ופסק בסכין חריף כדעת הראשונים שיש בכך משום ברכה לבטלה. לכן, לפי הספרדים ועדות המזרח והמערב: אם מנהג אמותיה של האשה ליטול עם ברכה, יכולה היא להמשיך לנהוג כן. אם מנהגן ליטול בלי ברכה   תמשיך אף היא כך. אם אין ידוע לה המנהג, או ידוע לה שנטלו בלי ברכה, ולה חשוב מאד ליטול   יכולה לעשות כן. נשים בזימון: נשים רשאיות לזמן גם כאשר נמצא שם איש. האם הן משלימות לזימון, נהגו שלא, ויש מקום רב לשקול שינוי במנהג זה, ולאפשר לבנות ולבנים להצטרף יחדיו. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: סוכה: האם כשר לסכך בענפים ירוקים ברוחב ארבעה טפחים או שזה אסור כמו דין נסרים.?
תשובה: גזרת נסרים לא חלה על ענפים טבעיים ולא מעובדים.
שאלה: מניקה ביום כיפור: אישתי ילדה לפני שלוש שבועות והיא מניקה, הכמיות שיוצאות הם לא גדולות, כמובן שכם לא שותים ואןכלים אין חלב, מה ניתן לעשות ביום כיפור? כי אם היא לא תשתה לא יצא חלב
תשובה: הדבר מאוד תלוי בנסיבות. מדובר במצווה דאורייתא, שיש בה כרת, והיא חשובה מאוד. מדובר בתינוק שלא חייב לצום, ושזכותו לינוק, ושאסור לאישה לאבד את ההנקה בגלל הצום. בין שני עקרונות אלה יש להתנהל. לאמור: מתכוננים לצום (שתיה, מזגן, פירות) ומתחילים לצום. כשמתמעט החלב - אם אפשר מנסים לתת מטרנה וכדו. אם יש חשש להפסקת ההנקה או שמדובר בתינוק שרק יונק מלא - מתחילים לשתות לשיעורין. אם זה לא מספיק - שותים כרגיל. נראה כי בגיל שלושה שבועות אין דרך אחרת כי אם לשתות כמה שצריך כאשר מרגישים שהחלב מתמעט. וכפרה
שאלה: מה זה אמן?: ברצוני לשאול מה הפירוש של אמן,בתפילות ובברכות אני תמיד אומרת אמן ואין לי מושג מה זה בעצם.
תשובה: אמן היא למעשה מילת הסכמה והזדהות וכמיהה למימוש, כמו כן היא ראשי תיבות של המילים "אל מלך נאמן"-דהיינו כאשר אדם מברך את הקב"ה את מתקשרת אתו את מגלה הסכמה ומראה את רצונך שלך להיות חלק מהמעשה המבטא את מלכות ה  בעולמו. כמו כן כאשר את עונה אמן על בקשה את מראה את רצונך שהדבר יתממש וגם בכך תוכלי להיות חלק מגילוי ה  ולהרחבה: שנזכה להתכוון באמירת אמן יום יום- אמן! חנן. אם לא כיוונתי או לא דייקתי אז בשמחה-hananb1081 gmail.com
שאלה: לימוד ליום כיפור- דחוף!: ידיד שלי, חילוני- מסורתי שמגלה התעניינות בתנ"ך, רוצה ללמוד איתי ביום כיפור. יצא לי כבר ללמוד עם אנשים אבל פחות פנים אל פנים. ההתרגשות שלי מהרצון שלו ללמוד מאוד גדולה וההרגשה שלי היא שיש פה הזדמנות. זכיתי! מרוב נושאים ואפשרויות אפשר לומר שדי התבלבלתי. אין לי מושג מה הכי כדאי להתחלה, באופן שהוא גם יתעניין ויבין כמה עומקים יש בתנ"ך, ומי יודע- אולי יזכה להתחזק! האם יש לך הצעות לספר מסויים, לאופן לימוד מסויים? לי יש בבית לתורה מקראות גדולות עם אור החיים, פירש"י, רמב"ן ולנ"ך יש מהדורת המאור המפורסם. במה כדאי לבחור, איך לגרום לו להתעניין.? עם חברותות בדר"כ כיף לנסות לחקור ולהבין דברים "חדשים". אשמח מאוד להכוונה מדוייקת אם תוכל להנתן. גמר חתימה טובה, צום משמעותי ושתזכו למצוות! רבה מראש, מערכת האתר הזו נפלאה (
תשובה: אולי כדאי לקרוא ביחד את ספר יונה, ולדון בו, על כל מה שיש בו? ויישר כוח, וברכה שאכן זה יפתח פתח משמעותי
שאלה: צום בהריון: אני בהריון בתחילת חודש שביעי, לאורך תקופת ההריון יש לי הרבה סחרחורות וחולשה וכיווצים, אני מקפידה הרבה על שתיה וזה מה שעוזר לי. יש לי חששות לגבי הצום כי יודעת שמהר מאוד כשלא שותה ואוכלת מרגישה לא טוב. איך עלי לנהוג בצום?
תשובה: אם את יודעת שהצום יוביל אותך לסחרחורות קשות וכיווצים. את יכולה לשתות לשיעורים. היינו עדיף כ- 40 CC כל תשע דקות. ונכון שהמשקה יהיה ממותק שיתן אנרגיה. נכון לא לצאת לביה"כ אלא להשאר במזגן בבית. השנה מזג האויר אמור להיות קשה מאוד. נכול להכין כוס קודם החג עם סימון של כמות הנוזל של השיעור הנ"ל.
שאלה: סוכות: האם מותר לשים מאוורר תיקרה בסוכה
תשובה: מותר באופן שהוא יהיה תוך ד  טפחים לסכך (32 ס"מ)
שאלה: צום יום כיפור: אני נוטלת כדורים לאפילפסיה 3 פעמים ביום. אינני יכולה שלא לקחת אותם וכמו כן בלתי אפשרי לבלוע אותה ללא מים. רצוי גם לא לקחת אותה על בטן ריקה כי הם יכולים לגרום לבחילות ולאי נוחות. מה לעשות כדי לא לחלל את צום יום כיפור? מראש
תשובה: עלייך לאכול ולשתות כמות של פחות מכשיעור לפני תוך כדי בליעת הכדור. אכילה ושתיה לא מצטרפים לאיסור. כמות השתיה-קצת פחות ממלוא לוגמך (תבדקי לפני הצום. ממלאים את הפה במים מקסימלית, פולטים לכי ומשם לכלי מדיד כמו בקבוק תינוק-חצי מהכמות הוא מלוא לוגמך.) כמות האכילה -עד 30 סמ"ק. אם זה לא מספיק אז כל 9 דקות את יכולה את אותה כמות שוב.
שאלה: פעילות כושר מעורבת: יש קבוצה בעיר שלי שמפעילה אימוני כושר מעורבים בנים ובנות. הלכתי פעם אחת עם חבר שלי כדי לעזור לו ולחזק אותו למרות שידעתי שהפעילות היא פעילות מעורבת. הנשים שהיו שם טפחו לי על הגב בזמן הריצה כדי להגביר את קצב הריצה שלי, ניסיתי להיזהר ולהימנע כמה שיותר אך נכשלתי. ניכשלתי גם בשמירת העיניים ונכשלתי באיסור נגיעה עם הרגל. איך אני יכול לתקן את מה שעשיתי?
תשובה: תשובה כולת שלושה שלבים, וידוי על עבר, חרטה בהווה, וקבלה לעתיד. ממה שכתבת חסר לך קבלה לעתיד ואתה מסודר.
שאלה: מעשר עני: ב"ה אם אני גרה בבית הורי עליי להביא מעשר עני גם ממני? או שהפירות והירקות שהוריי קונים אינם בגדר שלי ואיני מחוייבת לגביהם, אלא הוריי מחוייבים?
תשובה: אם הפירות אינם מעושרים אסור לאכול מהם, אפילו אם הם לא שלך.
שאלה: הדלקת אור ביו"ט: הגר"ש משאש זצ"ל פסק שמותר להדליק אור ביו"ט אך אסור לכבותו, אלא רק ע"י גוי. האם אפשר לסמוך על פסיקה זו? אולי יש מנורות שפועלות שונה כיום?
תשובה: נכון הדבר, שיש מגדולי הפוסקים שכתבו להקל בהדלקת אור חשמל ביום טוב. ובפרט היקלו בזה בענין נורות פלורוסנט, שאין בהם מציאות אש ממש. ויש מהפוסקים שהיקלו בדבר משום שלא הבינו נכון את ענין מציאות החשמל, כי יש מהם שסברו בטעות, שהדלקת האור אינה יצירת אור מחודש, אלא העברת אש בלבד, וזאת על פי מידע מוטעה שקיבלו מאנשים שהציגו עצמם כמומחים לעניני חשמל, והם אמרו, שמציאות האש הנוצרת מן החשמל, מצוייה כבר בתוך חוטי החשמל, ועל ידי הלחיצה על מתג החשמל, נוצרת "העברת אש", שיש מקרים שיש להקל בה ביום טוב, כפי שהתבאר בהלכות הקודמות. ומציאות זו בודאי אינה נכונה כלל, כי כח החשמל הטמון במוליכי החשמל, אינו אש, ולא שייך להקל בזה מטעם זה. אולם הגאון רבי צבי פסח פראנק זצ"ל, רבה של ירושלים, גם כן כתב לצדד להקל בשימוש בחשמל ביום טוב, וזאת מטעם אחר, והוא משום, שלא מצאנו איסור הולדת, (כלומר, יצירת) אש ביום טוב, אלא כשמוליד את האש בידיו ממש, אבל כשעושה כן בצורה עקיפה, הנקראת "גרמא", יש להתיר הדלקת אש ביום טוב. והאריך בענין זה, והעלה שהלחיצה על מתג החשמל, אינה נחשבת מעשה הדלקה בידיו ממש, ולכן היקל בדבר לענין הדלקה ביום טוב, אף על פי שלענין הדלקה בשבת, אין ספק שהמדליק אור חשמל ביום השבת עובר על איסור תורה החמור של חילול שבת. אך הרה"ג הרב עובדיה יוסף שליט"א, האריך בענין זה בספרו מאור ישראל על מסכת ביצה (דף לג.), והעלה שאין להתיר שימוש בחשמל ביום טוב בשום אופן, ורק על ידי אמירה לגוי שידליק את האור, יש מקום להקל ביום טוב. וכן דיבר מענין זה בספרו על הלכות יום טוב (עמוד נג). גם הגאון רבי ישראל יעקב פישר זצ"ל, ועוד מגדולי דורינו, דנו בדבר השימוש בחשמל ביום טוב, והעלו שאין חילוק בדין זה בין יום טוב לשבת, וכשם שבשבת נאסר השימוש בחשמל מכל וכל, כמו כן ביום טוב, אין להקל בהדלקת האור, או כל מכשיר חשמלי אחר. להרחבה בנושא עיין במקורות הבאים: א. שו"ת ציץ אליעזר חלק א סימן כ ב. שו"ת חלקת יעקב אורח חיים סימן עח ג. שו"ת משנה הלכות חלק יא סימן תכא ד. שו"ת יביע אומר חלק ג - אורח חיים סימן כט ה. שו"ת יביע אומר חלק ב - אורח חיים סימן כו ו. שו"ת יחוה דעת חלק א סימן לב ז. שו"ת אחיעזר חלק ג סימן ס ד"ה ומה ששלח ח. שו"ת מנחת שלמה חלק א סימן ט ד"ה וזאת למודעי עוד בנושא זה, עיין בתשובות נוספות שנכתבו בנושא זה: המקור של הרב משאש למנהג להתיר הדלקה ביו"ט: לסיכומו של דבר, היום נהגו רוב ככל הפוסקים להחמיר בהדלקת כל סוגי המנורות ביו"ט. בברכת גמר חתימה טובה, הלל מרצבך
שאלה: כיסוי ראש בתמונה: האם מותר (לבן)לראות תמונה של אישה נשואה אך לפני שהתחתנה והייתה בלי כיסוי ראש?
תשובה: לשואל: אין שום איסור לראות תמונה של מי שלבושה בצניעות ואולם לא להקדיש לזה תשומת לב מרובה מידי. הרב אריה שטרן ראש מכון הלכה ברורה
שאלה: ברכת המוציא: וגמר חתימה טובה. ברשותך אשאל שאלה אשמח אם תענה. האם מי ששכח ליטול ידיים ולברך המוציא ונזכר אחרי שהתחיל לאכול יכול לעצור, וליטול ולברך? ב.האם מי ששכח ליטול ולברך המוציא ונזכר אחרי שסיים לאכול צריך לברך ברכת המזון? מראש.
תשובה: לשתי השאלות התשובה. כן.
שאלה: מיזוג נטילות ידיים: ברצוני בבקשה לשאול ארבע שאלות: 1. אם אני רוצה ללכת לשירותים לפני ארוחה שנאכל בה לחם, יש ליטול ידיים כמו בבוקר (לשפוך על ימין ואז על שמאל, שוב על ימין.לסירוגין) או שלוש ושלוש? וגם מה סדר הברכות, קודם אשר יצר ואז על נטילת ידיים או הפוך? 2. האם אחרי נטילה רגילה לאחר שירותים מותר לשתוף מיד את הידיים עם סבון ותוך כדי השטיפה לברך, ורק אז לנגב? ואם לא, אז איך? 3. אם אני אוכלת ירק מסוים לראשונה בחיי, קודם מברכים פרי האדמה ואז שהחיינו או הפוך? ואם מישהו בירך על הירק כבר ויש לי רק להגיד "אמן", אז מה הסדר? 4. האם יש מקום או אתר כזה שאפשר ללמוד ממנו הלכות ניהול הבית היהודי בכלליות? כמו כאלה שחוזרים בתשובה ולומדים את הכל מהתחלה: איך סדר הדברים בקבלת שבת, בחגים, מנהגים, איך נכון להשתמש בפלטה, שמירה נכונה על כשרות במטבח וכו. מדובר על אזור אשדוד. עדיפות לאתר אינטרנטי. וחתימה טובה לכל עם ישראל!
תשובה: לשואלת: 1. לאחר היציאה מהשירותים צריכים לרחוץ ידיים היטב לנגב ולברך אשר יצר ואח"כ ליטול ידיים עם כלי לסעודה. 2. יציאה מהשירותים אינה מחייבת נטילה אלא שטיפה היטב וכאמור לעייל ועל כן יש לרחוץ לנגב ואז לברך. 3. רבים נוהגים לברך על המאכל ואח"כ שהחיינו אבל אפשר בהחלט לברך שהחיינו ואחר כך על המאכל ויש לזה אפילו עדיפות. 4. ישנם הרבה אתרים ומומלץ על אתר ישיבה עם שיעורי "פניני הלכה" ועוד יותר מזה מומלץ למצוא רב באופן אישי ומימנו ללמוד. הרב אריה שטרן ראש מכון הלכה ברורה